«Զենքերով միշտ էր հետաքրքրվում, մանկուց խաղացել է, դե, մտածում ես՝ տղա է, զենքերով խաղում է: Բայց 6-րդ դասարանում դասընկերոջ հետ տուն եկավ ու ասաց, որ ռազմական դպրոց է գնալու: Զարմացած նայում էի ու հարցնում՝ ինչի՞ համար, Արմեն ջան, ինքը պատասխանեց, թե ուզում է զինվորական դառնալ: Ինքը շատ էր սիրում համազգեստ, բայց ավելի շատ կասեմ, որ գեներով է ինքը զինվորական: Նա իր ամեն ասածն անում էր, իսկական տղամարդ էր»,-ասաց նա: